ทำการบำรุงอย่างล้ำลึกและรวดเร็ว ใช้ครีมนวดผมที่หาซื้อได้จากร้านขายทั่วไป ทำครีมบำรุงผมด้วยตนเองที่บ้าน
น้ำมันมะกอกและน้ำผึ้งจะผสานกำลังช่วยบำรุงผมของคุณได้อย่างรวดเร็วและล้ำลึก เนื่องจากน้ำผึ้งจะช่วยคืนความชุ่มชื้นให้กับเส้นผม ขณะที่น้ำมันมะกอกจะช่วยกับเก็บความชุ่มชื้นนั้นไว้ ผสมน้ำผึ้ง ¼ ถ้วย และน้ำมันมะกอก ¼ ถ้วย เข้าด้วยกัน ล้างเส้นผมให้เปียกชุ่ม จากนั้นใช้แปรงทำขนมหรือนิ้วมือของคุณชโลมส่วนผสมของน้ำผึ้งและน้ำมันมะกอกให้ทั่ว นวดผมตั้งแต่โคนจรดปลายโดยเน้นส่วนที่แห้งเสียเป็นพิเศษ และอาจใช้หมวกพลาสติกคลุมผมของคุณไว้ด้วย เนื่องจากนี่คือการบำรุงผมแบบเร่งด่วน ดังนั้นวิธีที่จะให้ความร้อนได้ดีที่สุดก็คือ การใช้ไดร์เป่าผม โดยตั้งค่าความร้อนไว้ที่ระดับกลาง และเป่าไปที่ศีรษะของคุณ อย่างน้อย 10 นาที  อย่าลืมเลื่อนไดร์เป่าผมไปเรื่อยๆ เพื่อให้ผมทั้งศีรษะของคุณได้รับความร้อนอย่างทั่วถึง หลังจากผ่านไป 10 -30 นาที ให้ถอดหมวกคลุมผมออก แล้วล้างส่วนผสมออกจากศีรษะด้วยน้ำเย็น  ให้ล้างผมจนกระทั่งน้ำที่ไหลผ่านผมสะอาดหมดจน ใช้ผ้าเช็ดผมให้แห้ง สามารถจัดแต่งทรงผมได้ตามปกติ เลือกครีมบำรุงที่เหมาะสมกับสภาพเส้นผมของคุณ ในตลาดมีครีมบำรุงผมมากมายที่ช่วยมอบความชุ่มชื้นให้กับเส้นผมได้ คุณควรเลือกผลิตภัณฑ์ที่ออกแบบมาได้ตรงกับความต้องการของคุณมากที่สุด  ถ้าคุณมีผมหยิก ให้มองหาครีมบำรุงที่ระบุว่าเหมาะสำหรับผมหยิกโดยเฉพาะ ถ้าคุณมีผมเส้นเล็ก ให้เลือกครีมบำรุงที่ระบุว่า สำรับผมบาง หรือผมไร้น้ำหนัก ผลิตภัณฑ์ที่มีส่วนผสมของน้ำมันมากจะช่วยให้ผมคุณดูมีน้ำหนักทิ้งตัวสวย ถ้าคุณมีผมหยักศก ให้มองหาผลิตภัณฑ์ที่ออกแบบมาเพื่อช่วยให้ผมคุณอยู่ทรง ใช้แชมพูที่อ่อนโยนไม่ทำร้ายผมของคุณมากนัก และควรหลีกเลี่ยงแชมพูที่มีส่วนผสมของเกลือซัลเฟต ซึ่งเป็นสารทำความสะอาดที่มีฤทธิ์กัดกร่อน ทำลายน้ำมันตามธรรมชาติของเส้นผม ทำให้ผมขาดและแห้งเสีย บีบครีมนวดผมปริมาณ 1 ส่วน 4 ของฝ่ามือ แล้วถูมือเข้าด้วยกัน จากนั้นชโลมครีมนวดลงบนผม โดยเริ่มจากตรงกลางเส้นผมแล้วลูบไล้ลงมาจนสุดปลายผม ครีมนวดผมส่วนที่ยังเหลือติดมือให้ทาลงบนผมตั้งแต่โคนจรดปลาย โดยเน้นเป็นพิเศษที่ส่วนปลายผม เพราะเป็นส่วนที่แห้งเสียได้ง่ายกว่าส่วนอื่น คุณยังสามารถใช้หวีซี่ห่างเพื่อช่วยให้ครีมนวดผมกระจายได้ทั่วทั้งศีรษะ การบำรุงอย่างล้ำลึกต้องใช้เวลาอย่างน้อย 10 นาที ที่จะเข้าถึงแกนกลางของเส้นผม ตรวจดูวิธีใช้บนฉลากของผลิตภัณฑ์ที่คุณเลือกใช้ เพราะบางครั้งผมที่ยาวกว่าอาจต้องใช้เวลามากกว่า แต่โดยทั่วไปจะใช้เวลาไม่เกิน 30 นาที   คุณอาจใช้หมวกคลุมผมพลาสติกเพื่อช่วยให้ครีมนวดผมไม่เลอะเทอะบริเวณอื่น ผลิตภัณฑ์บางชิ้นแนะนำให้ใช้ไดร์เป่าผมเพิ่มความร้อนให้กับครีมบำรุงหลังจากชโลมลงบนเส้นผม เพื่อช่วยให้ครีมสามารถเข้าบำรุงภายในเส้นผมได้ง่ายขึ้น ใช้ไดร์เป่าผมที่ความแรงต่ำเป่าที่ศีรษะ เพื่อช่วยเพิ่มความร้อนให้กับผลิตภัณฑ์ ตรวจดูให้แน่ใจว่าไดร์เป่าผมไม่ร้อนจนเกินไป เนื่องจากหากคุณใส่หมวกคลุมผมพลาสติกอยู่ ความร้อนอาจทำให้พลาสติกละลายได้ ถอดหมวกคลุมอาบน้ำออก แล้วล้างผมด้วยน้ำเย็น ซึ่งจะช่วยปิดเกล็ดผมทำให้ผมของคุณดูเงางาม จากนั้นให้เช็ดผมอย่างเบาเมือด้วยผ้าขนหนู ปล่อยให้แห้งตามธรรมชาติ แล้วจัดทรงตามปกติ ผมคุณจะดูมีน้ำหนัก เงางาม และดูสุขภาพดี  สระผมอีกครั้งหลังจากผ่านไปอีก 2-3 วัน เพื่อให้ผลลัพธ์ที่เกิดจากครีมบำรุงอยู่ได้นานที่สุด การทำครีมบำรุงผมจากวัตถุดิบธรรมชาติที่ได้ผลล้ำลึกและเหมาะกับทุกสภาพเส้นผม คุณเพียงแค่ต้องเตรียมวัตถุดิบบางอย่างเพื่อทำครีมบำรุง โดยการซื้อ (หรือสำรวจของในตู้เย็นของคุณก่อน)   อโวคาโด 1 ผล กล้วย 1/2 ผล กะทิ 1/2 กระป๋อง น้ำผึ้ง 1/4 ถ้วย ไข่ 1 ฟอง หรือ มายองเนส 1/4 ถ้วย ใส่ส่วนผสมทั้งหมดลงในโถปั่น แล้วปั่นจนส่วนผสมเนียนเป็นเนื้อเดียวกัน ตรวจให้แน่ใจว่าไม่มีส่วนผสมที่เป็นก้อนเหลืออยู่ มิฉะนั้นสูตรบำรุงผมนี้อาจไม่ได้ผลเท่าที่ควร ใช้แชมพูสูตรอ่อนโยนที่ไม่ทำร้ายผมของคุณ หลีกเลี่ยงแชมพูที่มีส่วนผสมของเกลือซัฟเฟตที่ทำลายน้ำมันตามธรรมชาติของเส้นผม ซึ่งจะทำให้ผมคุณแห้งเสีย ใช้แปรงทำขนมหรือนิ้วของคุณในการชโลมครีมบำรุงให้ทั่วเส้นผมที่เปียก นวดผมตั้งแต่โคนจรดปลาย โดยเน้นส่วนที่ผมแห้งเสียที่สุด   ถ้าคุณเป็นคนผมหนามาก ให้แบ่งผมเป็นส่วนๆ แล้วค่อยชโลมครีมบำรุงลงบนผมทีละส่วน เพื่อให้แน่ใจว่าผมทุกส่วนของคุณได้รับการบำรุง ถ้ามีครีมบำรุงเหลือ คุณสามารถเก็บไว้ในตู้เย็น (หรือช่องแช่แข็ง) เพื่อเก็บไว้ใช้ครั้งหน้าได้ คุณอาจจะใช้หมวกพลาสติกคลุมผมไว้ และสามารถใช้ไดร์เป่าผมด้วยความแรงต่ำเพื่อช่วยให้ครีมบำรุงผมเข้าบำรุงเส้นผมคุณได้เร็วขึ้น ถอดหมวกพลาสติกออกแล้วล้างผมด้วยน้ำเย็น 2 -3 รอบ จนกว่าผมจะสะอาดและไม่มีครีมบำรุงเหลือบนศีรษะ เช็ดผมอย่างเบามือด้วยผ้าขนหนู แล้วจัดแต่งทรงผมได้ตามปกติ   ห้ามใช้น้ำร้อนล้างผม เพราะไข่กับมายองเนสจะทำปฏิกิริยากับน้ำร้อน รอสัก 2 -3 วัน จึงจะสระผมของคุณอีกครั้ง เพื่อให้ผลลัพธ์ของครีมบำรุงอยู่ได้นานที่สุด
ทำครีมบำรุงผมแบบเร่งด่วน. ชโลมครีมนวด. ใช้ความร้อน. ล้างครีมบำรุงออก. เลือกผลิตภัณฑ์. สระผม. ใช้ครีมนวดผมเพื่อการบำรุงอย่างล้ำลึก. ปล่อยให้ครีมบำรุงผมทำงาน. ให้ความร้อน. ล้างผลิตภัณฑ์ออก. รวบรวมวัตถุดิบ. ผสมส่วนผสมเข้าด้วยกัน. สระผม. ชโลมครีมบำรุง. ปล่อยให้ครีมบำรุงซึมซาบเข้าบำรุง. ล้างผมให้สะอาด.
https://www.wikihow.com/Deep-Condition-Your-Hair https://www.wikihow.com/Deep-Condition-Your-Hair https://www.wikihow.com/Deep-Condition-Your-Hair
Doing a Quick Deep Conditioning Using a Store-Bought Conditioner Making a Conditioning Treatment at Home